stanford-oval/wikipedia huggingface dataset:
אייסינג
לקריאה נוספת

אייסינג חמאה
אייסינג בצק סוכר, מים מחוממים וסוכר, לפעמים עם יציב דמוי ג'לטין
רויאל אייסינג, חלבון ביצה וסוכר
גנאש, שוקולד ושמנת
מרציפן, שקדים טחונים וסוכר
קישוט עוגה
כיסוי לשוקולד, שוקולד בתכולה גבוהה של חמאת קקאו
אבקת סוכר
זִגוּג
מִקצֶפֶת
הערות שוליים

↑  Oxford English Dictionary, Third Edition, s.v. 'frosting' 3.a
↑  "Italian Meringue Buttercream Recipe".
↑  "Swiss Meringue Buttercream Recipe".
↑  CraftyBaking. "What is Frosting and Icing? | Crafty Baking | Formerly Baking911". CraftyBaking | Formerly Baking911 (באנגלית). נבדק ב-2022-03-19.
↑  Olver, Lynne. "The Food Timeline: cake history notes". The Food Timeline.
↑  "The Bake Shoppe at Country Table - It's all about the Buttercream". The Bake Shoppe at Country Table (באנגלית אמריקאית). נבדק ב-2022-03-19.(הקישור אינו פעיל, January 2024)
↑  Oxford English Dictionary, 3rd edition, 2012, s.v.
↑  Oxford English Dictionary, 3rd edition, 2012, s.v.
↑  Oxford English Dictionary, 3rd edition, 2012, s.v.
| --- | --- |
בקרת זהויות :  NLI: 987007538534605171  LCCN: sh85064064
איברו-אמריקה

איברו-אמריקה (בספרדית: Iberoamérica; בפורטוגזית: Ibero-América) או אמריקה האיברית הוא אזור ביבשת אמריקה הכולל מדינות או שטחים שבהם ספרדית או פורטוגזית, הן השפות השולטות גם כיום - לרוב טריטוריות שהיו שייכות בעבר לספרד או לפורטוגל, בהתאמה.
פורטוגל וספרד כלולות בעצמן בכמה הגדרות, כמו זו של הפסגה האיברית-אמריקאית וארגון המדינות האיברו-אמריקניות. ארגון מדינות איברו-אמריקה כולל גם את גינאה המשוונית דוברת הספרדית, במרכז אפריקה, אך לא את מדינות אפריקה דוברות הפורטוגזית.
הקידומת איברו Ibero- והתואר איבריאן Iberian מתייחסים לחצי האי האיברי שביבשת אירופה, הכולל את פורטוגל וספרד. איברו-אמריקה כוללת את כל מדינות הספנו-אמריקה בצפון אמריקה, מרכז ואמריקה הדרומית בתוספת האיים הקריביים ההיספנופיים, וכן את המדינה דוברת הפורטוגזית ברזיל.
איברו-אמריקה מובחנת מאמריקה הלטינית על ידי הדרת המדינה הדוברת צרפתית האיטי, המחלקות הצרפתיות שמעבר לים, גיאנה הצרפתית, מרטיניק וגוואדלופ, והקולקציות הצרפתיות סן מרטן וסנט ברתלמי. בנוסף, מדינות בליז, גיאנה וסורינאם, ששפותיה הרשמיות הן אנגלית והולנדית, בהתאמה, אינן נחשבות לאיברו-אמריקאיות ואף לא אמריקאיות לטיניות.
מאז 1991 ארגנה קהילת הלאומים האיברית-אמריקאית מפגש פסגה איברי-אמריקני שנתי של ראשי המדינה והממשלות של מדינות איברו-אמריקה, כולל ספרד, פורטוגל ואנדורה,
מ-2014, זה השתנה, לשנתיים.
מדינות ואוכלוסייה באירופה ובאמריקה

דוברי ספרדית: (430,567,462 דוברים)
ארגנטינה ארגנטינה – 42,669,500
בוליביה בוליביה – 10,556,102
צ'ילה צ'ילה – 17,772,871
קולומביה קולומביה – 47,425,437
קוסטה ריקה קוסטה ריקה – 4,586,353
קובה קובה – 11,167,325
הרפובליקה הדומיניקנית הרפובליקה הדומיניקנית – 9,445,281
אקוודור אקוודור – 15,223,680
אל סלוודור אל סלוודור – 6,134,000
גואטמלה גואטמלה – 15,806,675
הונדורס הונדורס – 8,249,574
מקסיקו מקסיקו – 118,395,054
אורוגוואי אורוגוואי – 6,071,045
פנמה פנמה – 4,058,374
פרגוואי פרגוואי – 6,800,284
ניקרגואה ניקרגואה – 30,814,175
פרו פרו (חבר העמים האמריקני) – 3,667,084
ספרד ספרד – 46,704,314
אורוגוואי אורוגוואי – 3,324,460
ונצואלה ונצואלה – 28,946,101
דוברי פורטוגזית: (211,520,003 דוברים)
ברזיל ברזיל – 201,032,714
פורטוגל פורטוגל – 10,487,289
דוברי קטלאנית: (4,079,420 דוברים)
אנדורה אנדורה – 77,281
ראו גם

ארגון המדינות האיברו-אמריקניות
הערות שוליים

↑  Presentación, Acerca de la OEI, Organización de Estados Iberoamericanos para la Educación, la Ciencia y la Cultura.
↑  Cumbres Iberoamericanas - Noticias de Iberoamerica, integración, sociedad, economía, cultura, web.archive.org, ‏12 בנובמבר 2007
↑  Ibero-American Summit, web.archive.org, ‏6 בדצמבר 2007
↑  pp. 312–313, Spain: Democracy Regained, Ergasto Ramón Arango, Spain: Westview Press. ISBN 0-8133-2915-9.
איברי-סיר-סן

| --- | --- |
סמל איברי-סיר-סןסמל איברי-סיר-סן

בית העירייה של איברי
 מדינה:  צרפת צרפת
 חבל:  איל-דה-פראנס איל-דה-פראנס
 מחוז:  עמק המארן
 ראש העיר:  Philippe Bouyssou
 עיר אם:  קרטיי
 על שם:  סן 
 שטח:  6.1 קמ"ר
 גובה:  32 מטרים
 אוכלוסייה:  ‏
  ‑ בעיר:  64,001 (1 בינואר 2021)
  ‑ צפיפות:  9,464 נפש לקמ"ר (2010)
 קואורדינטות:  48°48′48″N 02°23′23″E﻿ / ﻿48.81333°N 2.38972°E﻿ / 48.81333; 2.38972
 אזור זמן:  UTC +1
 www.ivry94.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי איברי(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי איברי(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מואיברי(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מואיברי  he tabBackground:;tabBorder:#aaa;defaultTab:0;
 
איברי-סיר-סן (בצרפתית: Ivry-sur-Seine, בעברית: "איברי על הסן") היא קומונה במחוז הצרפתי עמק המארן, הגובלת בפרברים הדרומיים של פריז (כ-5 ק"מ ממרכז פריז), על גדות נהר הסן. אוכלוסייתה מונה כ-55 אלף תושבים.
מקור השם

בתחילה נקרא היישוב "איברי" בלבד. מקור השם בשם הלטיני Ivriacum או Ibriacum, אשר התייחס כנראה לבעל הקרקע באזור בתקופה הרומית, Eburius. בשנת 1897 שונה שם היישוב באופן רשמי ל"איברי-סיר-סן" ("איברי על הסן") כדי לבדל בינו לבין יישובים בעלי שם זהה בצרפת.
היסטוריה

העדויות המוקדמות ביותר לנוכחות של בני אדם באזור הן מלפני כ-4000 שנים. בשנת 52 לפנה"ס התרחש באיברי-סיר-סן קרב בין שבט הפריזים הגאלי שהתגוררו באזור לבין כוחותיו של טיטוס לאביינוס, סגנו של יוליוס קיסר במהלך מלחמת גאליה, שניצח אותם בקרב. העדות הכתובה הראשונה המזכירה את שמה של איברי היא כתב זכויות משנת 936 לספירה החתום על ידי לואי הרביעי, מלך צרפת.
במאה ה-9 היה אזור איברי בבעלות ראשי קתדרלת נוטרדאם, אולם החל מהמאה ה-13 האזור חולק לחלקים קטנים יותר בבעלותם של מנזרים ואדונים שונים. במאה ה-17 האדמה נרכשה על ידי האדון קלוד בוסק דובואה שבנה עליה טירה מרהיבה. הטירה נהרסה כליל במהלך המהפכה הצרפתית. בתחילת המאה ה-18 הפך האזור לאזור נופש עבור האצולה והבורגנות הפריזאית. במהלך המאה ה-19 הוקטנה הקומונה כאשר חלקיה הצפוניים סופחו לפריז כדי ליצור את הרובע השלושה-עשר של פריז.
מבחינה פוליטית ידועה איברי-סיר-סן כאזור קומוניסטי. מוריס תורז, שהנהיג את המפלגה במשך שנים רבות, כיהן כנציג האזור בפרלמנט במשך 32 שנים. מאז שנות ה-20 כיהנו שלושה ראשי עיר בלבד, כולם מהמפלגה הקומוניסטית.
תחבורה ציבורית

ניתן להגיע אל איברי באמצעות קו 7 של המטרו הפריזאי וכן באמצעות קו C של רכבת הפרברים RER.
אלכסיה, נסיכת הולנד

אלכסיה יוליאנה מרסלה לאוריטאן (בהולנדית: Alexia Juliana Marcela Laurentien; נולדה ב-26 ביוני 2005) היא נסיכת הולנד. בתם השנייה של וילם-אלכסנדר, מלך הולנד ומקסימה, מלכת הולנד, והשנייה בסדר הירושה לכתר ממלכת ארצות השפלה.
חיים

הנסיכה אלכסיה נולדה ב-26 ביוני 2005 בשעה 14:41 (שעון מקומי), בבית החולים ברונובו שבהאג, הולנד. אביה רשם את לידתה ב-28 ביוני בבניין העירייה הישן בהאג. הנסיכה אלכסיה היא בת של וילם-אלכסנדר, מלך הולנד ומקסימה, מלכת הולנד. מצד אביה היא נצר לשושלת אורנג'-נסאו ונכדה לביאטריקס, מלכת הולנד. מוצאה של אמה הוא מארגנטינה. ב-19 בנובמבר הוטבלה לנצרות בכנסייה בעיר ואסנאר, תוך שימוש במי נהר הירדן מארץ ישראל. בין סנדקיה נמנים יוהאן-פריסו, נסיך אוראניה-נסאו ומתילדה, מלכת בלגיה.
אלכסיה היא בתם השנייה של המלך והמלכה. אחותה הגדולה קתרינה אמליה היא יורשת הכתר הנוכחית. אחותה הקטנה הנסיכה אריאנה נולדה ב-2007. אלכסיה מתגוררת בטירה מלכותית הממוקמת בעיירה במערב הולנד ביחד עם הוריה ואחיותיה. הנסיכה דוברת הולנדית, אנגלית וספרדית ומתעניינת בנגינה בפסנתר, רכיבה, הוקי קרח, טניס ובלט. בפברואר 2016 שברה הנסיכה את עצם הירך הימנית שלה במהלך חופשת סקי באוסטריה. היא נאלצה להשתמש בקביים במשך זמן מה.
שם

על פי עדותו של המלך, השם "אלכסיה" הוא על שמו, ונבחר בגלל התעקשותה של אשתו. המלך הדגיש שבתו אינה קרויה על שם אלכסיה גרינדה, בתו הבלתי-חוקית של ברנהרד, נסיך ליפה-ביסטרפלד. היא קרויה גם "יוליאנה" - על שם סבתא רבה שלה יוליאנה, מלכת הולנד, "מרסלה" - על שם אחת מדודותיה של אמה המשמשת גם כסנדקית שלה, ו"לאוריטיאן" על שם לאוריטיאן, נסיכת אוראניה-נסאו, אשת דודה קונסטנטין, נסיך אוראניה-נסאו.
הערות שוליים

↑  מידע על לידת הנסיכה
↑  עמוד הפייסבוק המשותף של שלושת הנסיכות
| --- | --- |
בקרת זהויות :  NTA: 298423014  VIAF: 292155787   WorldCat (עם VIAF): 292155787
אלכסיי (לוליק)

| --- | --- |
אין תמונה חופשית
 לידה:  1 באוגוסט 1986 (בן 38) 
 מידע כללי
 מדינה:  ישראל 
 ספורט
 ענף ספורט:  הרמת משקולות, הרמת כוח 
 
אלכסיי (לוליק) זיידלין (נולד ב-1 באוגוסט 1986) הוא ספורטאי ישראלי בתחום הרמת כוח ופיתוח גוף.
כיום מרצה בבתי ספר להכשרת מאמני כושר. כמו כן, מעביר סדנאות מעשיות וליווי מתאמנים במסלולי חיטוב ותזונה.
החל משנת 2010 לוליק מאמנה של אריאלה אמיתי, בכירת הפאוורליפטריות בישראל, אותה הביא להישגים רבים ובולטים בהם אליפויות עולם ואירופה ושיאי עולם.
ביוגרפיה

לוליק נולד, גדל והתחנך באוקראינה, עלה לישראל בגיל 9. למד בישיבה תיכונית בישיבת נחלים. כבר בגיל צעיר החל להתאמן בחדר הכושר ולהתמקד בענפי בכוח וכבר בגיל 17 השתתף לראשונה בתחרות הרמות כוח (פאוור ליפטינג) וזכה במקום שלישי באליפות בינלאומית בגרמניה.
לאחר מכן השתתף בתחרויות נוספות בענפי הכוח, כגון "סטרונגמן" ומשיכת משאיות, והשתתף בתוכניות טלוויזיה כגון "בלתי נתפס" ו"הראשון בבידור".
תארים ותחרויות > תארים ותחרויות בישראל, שיא ישראל

2006- אליפות ישראל WPC מקום 2 אבסולוטי
2006- GPC אליפות ישראל OPEN מקום 1
2009- אליפות ישראל בלחיצת מקום 1
2009- אליפות ישראל בדדליפט מקום 1
2010- WPC אליפות ישראל מקום 1
2010- WPC גביע ישראל מקום 1
תארים ותחרויות > תארים ותחרויות בחו"ל

2005- BMS CUP CHAMPIONSHIP מקום 3
2009- WORLD CHAMPIONSHIP FRANCE מקום 1
2010- צ'כיה WORLD CHAMPIONSHIP מקום 1
2010- צ'כיה WORLD CHAMPIONSHIP קרב שלוש בפאוורליפטינג ולחיצת חזה- מקום 1
2011- GPC EUROPEAN CHAMPIONSHIP HUNGARY מקום 1
2011- GPC EUROPEAN CHAMPIONSHIP HUNGARY מקום 1 overall אבסולוטי
2011- לטביה, ריגה WORLD CHAMPIONSHIP פאוורליפטינג מקום 2
2013- EUROPEAN CHAMPIONSHIP SERBIA OPEN מקום 3
תארים ותחרויות > פיתוח גוף

2011- אליפות ישראל IFBB, מר ישראל, מקום 1 במשקל כבד
2013- אליפות ישראל מקום 1 ואלוף האלופים
2013- UNIVERSE מקום 2 מר יוניברס
2015- תחרות מר ישראל מקום 2
2015- UNIVERSE מקום 3 מר יוניברס
אלכסיוס השני, קיסר האימפריה הביזנטית

אלכסיוס השני קומננוס (ביוונית ביזנטית: Ἀλέξιος Κομνηνός;‏ 14 בספטמבר 1169   – ספטמבר 1183), היה קיסר ביזנטי מ-1180 עד 1183. הוא עלה לכס המלכות כקטין. במשך תקופת שלטונו הקצרה, הכוח הקיסרי הוחזק דה פקטו על ידי העוצרים.
ביוגרפיה > ראשית חייו

אלכסיוס נולד ב-14 בספטמבר 1169, בתקופת שלטון אביו, בקונסטנטינופול, והיה בנם המיוחל של הקיסר מנואל הראשון קומננוס (שהעניק לו שם שהתחיל באות אלפא כהתגשמות נבואת AIMA) ומריה מאנטיוכיה. ב-1171 הוכתר כקיסר שותף, וב-1175 ליווה את אביו בדוריליון שבאסיה הקטנה כדי לבנות את העיר מחדש. ב-2 במרץ 1180, בגיל אחת-עשרה, הוא התחתן עם אגנס מצרפת בת ה-10, בתו של לואי השביעי, מלך צרפת. לאחר מכן היא נודעה בשם אנה, ואחרי הרצח של אלכסיוס שלוש שנים מאוחר יותר, אנה תינשא בשנית לאדם האחראי לרצח, אנדרוניקוס, שהיה אז בן 65.
ביוגרפיה > העוצרות של מריה ואלכסיוס

כשמנואל הראשון מת בספטמבר 1180, אלכסיוס השני ירש אותו כקיסר. אולם בתקופה זו הוא היה נער חסר השכלה שרק שעשועים עניינו אותו. העוצרות הקיסרית הייתה בידי הקיסרית האלמנה והפרוטוזבסטוס אלכסיוס קומננוס (בן דודו של אלכסיוס השני), שהיה נהוג להאמין שהוא המאהב שלה.
העוצרים דללו את האוצר הקיסרי על ידי הענקת הרשאות לסוחרים איטלקיים ולאצולה הביזנטית. כאשר בלה השלישי, מלך הונגריה וקילי' ארסלאן השני מרום החלו לפשוט בגבולות המערביים והמזרחיים הביזנטיים, בהתאמה, נאלצו העוצרים לבקש עזרה מהאפיפיור ומסלאח א-דין. יתר על כן, מפלגה שתמכה בזכותו של אלכסיוס השני למלוך, בראשות אחותו למחצה מריה קומנה ובעלה הקיסר יוחנן, עוררה מהומות ברחובות הבירה.
העוצרים הצליחו להביס את המפלגה באפריל 1182, אבל אנדרוניקוס קומננוס, בן דודו הראשון של מנואל הראשון, ניצל את המהומות כדי להשתלט על הכתר. הוא נכנס לקונסטנטינופול, קיבל כבוד כמעט אלוהי, והפיל את הממשלה. הגעתו נחגגה בטבח הלטינים בקונסטנטינופול, במיוחד הסוחרים הוונציאנים, שאותם לא ניסה לעצור.
ביוגרפיה > העוצרות של אנדרוניקוס ומוות

ב-16 במאי 1182 אנדרוניקוס, שהתחזה למגן של אלכסיוס, החזיר אותו רשמית על כס המלכות. באשר משנת 1180, הקיסר הצעיר לא היה מעוניין לשלוט בעניינים, ואנדרוניקוס פעל למעשה ככוח מאחורי כס המלכות, ולא איפשר לאלכסיוס שום קול בענייני ציבור. בזה אחר זה, אנדרוניקוס דיכא את רוב מגיניו ותומכיו של אלכסיוס: אחותו למחצה מריה קומננה, הקיסר יוחנן, הגנרלים הנאמנים שלו אנדרוניקוס דוקאס אנג'לוס, אנדרוניקוס קונטוסטפאנוס ויוחנן קומננוס ואטצס,  בזמן שהקיסרית האלמנה מריה הוכנסה לכלא.
בשנת 1183, אלכסיוס נאלץ לחתום על גזר דין מוות לאמו. בספטמבר 1183, אנדרוניקוס הוכרז רשמית כקיסר בפני הקהל על המרפסת של כנסיית ישו של צ'אלקה. כנראה עד סוף אותו חודש, אנדרוניקוס הורה על חיסולו של אלכסיוס; הקיסר הצעיר נחנק בסתר בחוט קשת וגופו הושלך לבוספורוס.
בשנים שלאחר היעלמותו המסתורית של אלכסיוס, צעירים רבים הדומים לו ניסו לתבוע את כס המלוכה. בסופו של דבר, אף אחד מאותם מתחזים לא הצליח להפוך לקיסר.
הערות שוליים

↑  Wirth, Peter (1956), "Wann wurde Kaiser Alexios II. geboren? [When was Emperor Alexios II born?]", Byzantinische Zeitschrift, 49: 65–67, doi:10.1515/byzs.1956.49.1.65
↑  O city of Byzantium: annals of Niketas Choniates, Detroit: Wayne State University Press, 1984, ISBN 0-8143-1764-2, p. 383
1 2 3  תבנית:Oxford Dictionary of Byzantium
1 2  Magdalino, Paul (2008). "The Byzantine empire, 1118–1204".  In Luscombe, David; Riley-Smith, Jonathan (eds.). The New Cambridge Medieval History, volume IV, c. 1024–c. 1198, Part II. Cambridge University Press. ISBN 978-0-521-41411-1.
| --- | --- |
בקרת זהויות :  BNE: XX1381736  GND: 118648063  ISNI: 0000 0003 8147 754X  LCCN: nb2010010174  SUDOC: 18763503X  VIAF: 261271826   WorldCat (עם VIAF): 261271826 
אלכסיוס השני, מנואל הראשון קומננוס ואגנס מצרפת המתוארים בכתב יד מואר, בערך. 1179.
אליעזר רם

| --- | --- |
אין תמונה חופשית
 לידה:  22 בנובמבר 1940 (בן 83) ישראל ישראל
 מדינה:  ישראל 
 כינוי:  לייזר
 השתייכות:   צבא הגנה לישראל
 דרגה:    תת-אלוף
 תפקידים בשירות
 סגן מפקד סיירת שקד  מפקד גדוד 12  סגן מפקד חטיבת גולני  מפקד חטיבה המרחבית בירנית  מפקד חטיבת כרמלי  מפקד עוצבת אדום
 פעולות ומבצעים
   מלחמת ששת הימים    מלחמת יום הכיפורים  מבצע ליטני    מבצע שלום הגליל   האינתיפאדה הראשונה    המערכה ברצועת הביטחון
 
אליעזר רם (נולד ב-22 בנובמבר 1940 ביאשי, רומניה) הוא איש צבא ישראלי בדימוס, בדרגת תת-אלוף.
שירותו הצבאי

רם התגייס לצה"ל, התנדב לצנחנים ושובץ בגדוד 890. בצנחנים עבר מסלול הכשרה כלוחם והשתתף באימונים ופעילות מבצעית במסגרת הגדוד והחטיבה, וכן עבר קורס מ"כים חי"ר וקורס קציני חי"ר. לאחר סיום הקורס נענה לקריאתו של מפקד סיירת שקד, דב סטרליץ, ועבר ליחידה שם סייע להעבירה מפסים "פרטיזנים דמויי כוח לא סדיר" לאלה של יחידת סיור מובחרת. במלחמת ששת הימים לחם רם, כמפקד פלוגה בגדוד נח"ל שבחטיבת הנגב, בקרב אום-כתף בחזית המצרית. במלחמת ההתשה שימש רם כסמג"ד בסיירת שקד. לאחר מכן שימש מפקד גדוד 12 בתקופת הלחימה ברצועת עזה. במלחמת יום הכיפורים, לאחר מותו של סגן מפקד חטיבת גולני ראובן אליעז, מונה רם למחליפו ולחם בקרבות הבלימה והתקפת הנגד כנגד הצבא הסורי ברמה, ובקרב ההבקעה לרמה הסורית. לאחר המלחמה, עם התגברות פעילות המחבלים בגבול לבנון, הקים רם, ביוני 1974, את החטיבה המרחבית בירנית ופיקד עליה. בשנים 1976–1974 פיקד על חטיבת כרמלי. לאחר מכן פיקד על עוצבת אדום. רם סיים את שירותו בצה"ל בדרגת תא"ל.
הערות שוליים

↑  אורי מילשטיין ודב דורון, סיירת שקד, הוצאת ידיעות אחרונות, 1994, עמודים 80-81.
↑  המורשת, אתר "סיירת שקד יחידה 424".
↑  מלחמת ששת הימים, אתר הנח"ל
↑  אורי דרומי, פיקד על הכיבוש מחדש של החרמון, באתר הארץ, 22 באוקטובר 2007
↑  אורי מילשטיין, ‏בלי בג"צ ובלי בצלם: כך ניצחה מדינת ישראל באינתיפאדה הראשונה, באתר מעריב אונליין, 15 בינואר 2016
↑  אלישיב שמשי, אליהם נשואות העיניים - על מפקדי חטיבות בשדה הקרב, הוצאת משרד הביטחון, 2006, עמודים 126–127
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
איציק עדי

| --- | --- |

 לידה:  1940 צפָת, פלשתינה (א"י) 
 פטירה:  17 באוגוסט 1998 (בגיל 58 בערך) הרצליה, ישראל 
 מקום קבורה:  בית העלמין הישן בהרצליה 
 לאום:  ישראלי
 תחום יצירה:  ציור, פיסול
 
יצחק (איציק) עדי (1940 – 17 באוגוסט 1998) היה צייר ופסל ישראלי.
ביוגרפיה

איציק עדי נולד בשנת 1940 בצפת. היה חבר קיבוץ שער הגולן עד 1975.
בשנת 1967 סיים עדי את לימודיו בבית הספר לאמנות קלישר 1967, במהלכן היה עדי תלמידו של אריה מרגושילסקי.
בשנת 1970 עבר לפריז ולמד תחריט אצל ג'וני פרידלנדר. בתחילת שנות השבעים הציג תערוכת יחיד בשם "נקודה מול קו" וכמו כן השתתף בתערוכות קבוצתיות ופרויקטים רבים בישראל ומחוצה לה. כן עדי יצר והציב מספר פסלי מתכת מרחביים במקומות שונים בארץ.
עדי זכה בפרסים ובמלגות לימודים בישראל ומחוצה לה, ביניהם: קרן שרת לאמנים צעירים, קרן אמריקה-ישראל להשתלמות בפיסול אצל הנרי מור, מענק מקרן פרץ נפתלי של ההסתדרות, פרס לספרות ואמנות של מועצת עמק הירדן, מלגה ע"ש דבורה דיוידזון של הקיבוץ הארצי.
עדי ייסד וריכז את "הסדנה החופשית לאמנות". בנוסף, לימד עדי אמנות בבית הספר הגבוה לציור בבית הספר קלישר, במכון אבני, המדרשה לפיסול ברמת גן ובאגודת הציירים והפסלים בתל אביב.
כן שימש עדי כאוצר ומנתח מערכות בחשיבה אמנותית וכאוצר גן הפסלים בעינות ובגבעתיים. בנוסף לכך, עסק בביקורת אמנות ברדיו ובעיתונות.
נפטר בהרצליה בשנת 1998.
אופרטור (תכנות)

בשפות תכנות, אוֹפֵּרָטוֹר (בעברית: מפעיל, סימן פעולה) הוא פונקציה הפועלת על יחידה תכנותית כלשהי (קבועים, משתנים, טיפוסים וכדומה), שתיקרא אופרנד, או על מספר אופרנדים, ומחזירה ערך מטיפוס מוגדר.
פונקציה זו נכתבת כתו או אוסף תווים (מילה) הנכתבים בסמוך לאופרנד או בין שני אופרנדים.
דוגמאות לאופרטורים נפוצים הן אופרטור החיבור + (בביטוי a+b) ואופרטור ההשמה (=: בפסקל).
למעשה, אופרטור בשפות תכנות הוא צורת תחביר שונה לפונקציה בעלת 1–3 ארגומנטים.
עיקר תפקידו של האופרטור בתכנות הוא לשפר את קריאות התוכנית, את הדמיון בינה לבין טקסט מתמטי, לוגי או שפה טבעית, או על מנת להדגיש משמעות של פעולה כלשהי.
האופרטורים הנפוצים הם על פי רוב כאלה שפעולתם מקבילה לפעולת אופרטור מתמטי כלשהו, כגון אופרטורים אריתמטיים: חיבור, כפל, חילוק וכדומה. בחלק מהמקרים משתמשים באופרטורים על מנת לסמן פעולות להן יש מיפוי ישיר אל פקודת מעבד בודדת (כגון פעולות אריתמטיות או פעולות על סיביות בזיכרון).
בשפות רבות כללי מתן השמות לאופרטורים שונים מאלה של מזהים אחרים בשפה, ומאפשרים סימונים מתמטיים ואחרים, אך גם מילה אנגלית עשויה להיחשב אופרטור בחלק משפות התכנות (למשל sizeof בשפת C, או not בפייתון).
תחביר

ישנן שלוש דרכים לכתיבת אופרטורים:
אינפיקס (infix, תוכי) – כתיבת האופרטור בין שני אופרנדים (או יותר) עליהם הוא פועל (כמו בדוגמת A+B שהוזכרה למעלה). זוהי הצורה הנפוצה.
פרפיקס (prefix, תחילי) – כתיבת האופרטור משמאל לאופרנד עליו הוא פועל (למשל אופרטור הכתובת & בשפת C). שימוש בצורת prefix עבור יותר מאופרנד יחיד איננה נפוצה, אך שימושית בשפות סף ושפות מכונה.
פוסטפיקס (postfix, סופי) – כתיבת האופרטור מימין לאופרנד עליו הוא פועל (למשל שימוש באופרטור הקידום בצורה ++x בשפת C). שימושיה דומים לאלה של prefix.
כתיב פולני – צורת כתיבה זו איננה נפוצה בשפות שנועדו למתכנת אנושי, מכיוון שהיא קשה לשימוש ולקריאה, אך היא מקלה על הידור הקוד וביצועו ולכן שימושית בשפות מבוססות מחסנית ונכתבות על ידי מכונה, כמו שפת פוסטסקריפט.
אופרטור הפועל על אופרנד יחיד נקרא אונרי, אופרטור הפועל על שני אופרנדים נקרא בינארי.
בשפות מסוימות קיימים גם אופרטורים טרינאריים, הפועלים על שלושה אופרנדים. הדוגמה המוכרת ביותר היא אופרטור :? בשפת C ונגזרותיה, שנכתב בצורה (A ? B : C) ומשמעותו "אם A אמת אז B אחרת C". דוגמה נוספת היא האופרטור /* בשפת Forth, שנכתב בתצורת postfix ומשמעו "הכפל את האיבר השלישי במחסנית באיבר השני במחסנית, וחלק את התוצאה באיבר הראשון במחסנית".
סוגי אופרטורים

ניתן לחלק את האופרטורים לפי תפקודם:
סוגי אופרטורים > אופרטורים אריתמטיים

אופרטורים אריתמטיים הם ככל הנראה האופרטורים הנפוצים ביותר בשל הכללת אופרטורי ארבע פעולות החשבון: כפל (*), חילוק (/), חיבור (+) וחיסור\הפיכת סימן (-). לרוב נכתבים אופרטורים אלו בכתיב המקובל במתמטיקה. אופרטורים אריתמטיים שימושיים נוספים הם העלאה בחזקה (**), שארית החילוק (%) וחילוק שלמים.
סוגי אופרטורים > אופרטורי השמה

קבוצה זו של אופרטורים מבצעים פעולות השמה אל תוך משתנים. האופרטור הידוע ביותר בהקשר זה הוא אופרטור השמה, הנכתב לרוב באמצעות סימן השווה (=) או בשילוב שלו עם תו נוסף.
בשפות תכנות שהושפעו מ-ALGOL 68 קיימים אופרטורים הכוללת פעולה מתמטית ופעולה השמה. כך לדוגמה, האופרטור (=+) (בדוגמה A += B) מקביל לפעולת ההשמה והחיבור A = A + B.

ניתן להחשיב כל אופרטור הגורם לתוצאת לוואי על אחד האופרנדים שלו כאופרטור השמה, ובפרט אופרטור השמה עשוי להיות אונרי – למשל האופרטור ++ בשפת C, שמקדם משתנה המופיע לפניו או אחריו בערך אחד (עבור טיפוסים דיסקרטיים כגון מספרים שלמים), כך שהביטוי A++ שקול לביטוי A=A+1.
בשפות פונקציונליות בהן משתנים אינם משנים את תוכנם, קיימים אופרטורים (ובפרט האופרטור =) המשמשים ליצירת קישור (binding) בין מזהה לערך אותו הוא מקבל, או להגדרת ערך החזרה של פונקציה.
סוגי אופרטורים > אופרטורים השוואתיים

אופרטור השוואה הוא אופרטור הפועל על שני אופרנדים מטיפוס כלשהו, ומחזיר ערך בוליאני (אמת או שקר). בין פעולות ההשוואה ניתן למנות את הפעולות הנפוצות: שווה ל-(==), גדול מ-(<), קטן מ-(>), שונה מ-(=!), גדול או שווה ל-(=<) וכדומה. לדוגמה, הביטוי (A < B) יקבל ערך אמת אם B גדול מ-A, ושקר אחרת.
סוגי אופרטורים > אופרטורים לוגיים

אופרטורים לוגיים משמשים לפעולה בין ביטויים מטיפוס בוליאני, וכל אופרטור כזה מייצג טבלת אמת כלשהי. דוגמאות לאופרטורים אלו: וגם (סימונים נפוצים: &, &&, ^, and), או (סימונים נפוצים: |, ||, or), ושלילה (סימונים נפוצים: !, not, +\).
סוגי אופרטורים > אופרטורים על סיביות

אופרטורים הפועלים על סיביות. פעולות על סיביות מהירות ויעילות משמעותית מפעולות אריתמטיות ככפל וחילוק. קיימים אופרטורים שונים שמבצעות פעולות על סיביות בין שתי משתנים כמו NOT ,OR ,XOR ,AND כמו גם הזזת סיביות במשתנה אחד נתון.
סוגי אופרטורים > אופרטורים נוספים

בנוסף ישנם סוגי אופרטורים אחרים, שקיומם תלוי בשפת התכנות:
אופרטורים לפעולה על מחרוזות, למשל האופרטור "שרשור" (לרוב &, &&, + או ++) המשמש ליצירת מחרוזת חדשה משתי מחרוזות על ידי הצמדת השנייה אל הקצה של הראשונה.
אופרטורים לטיפול בזיכרון (קריאה וכתיבה) ואופרטורים של קלט ופלט מהמשתמש.
אופרטורים של גישה לאינדקס במערך או ברשימה ([], !!).
אופרטור מצביע ל"חברים" של אובייקטים (. או <-).
אופרטורי תחום הכרזה (Scope) – למשל האופרטור :: בשפת ++C – באמצעותם ניתן להבדיל בין משתנים מתחומים שונים, ולמנוע התנגשות בין שמות או אי בהירות.
אופרטורים הבודקים מאפיינים שונים באופרנד, כגון האם אובייקט הוא מטיפוס כלשהו, או ירש מטיפוס כלשהו, מה גודל הזיכרון אותו האובייקט תופס, וכדומה. לדוגמה האופרטור instanceof בשפת ג'אווה.
אופרטורים המבצעים המרה של ערכים מטיפוס לטיפוס, או שמשנים את התייחסות המהדר לאובייקט מסוים כאילו הוא מטיפוס אחר.
אופרטורי תנאי כמו אופרטור אלביס והאופרטור הטרנרי: A?B:C בשפת C, שהוזכר לעיל.
בשפות מונחות עצמים קיימים לעיתים אופרטורים כגון new, delete המטפלים ביצירת אובייקטים והריסתם.
קיימים סוגים נוספים של אופרטורים נדירים יותר שלא נמצאים בשימוש נרחב.
העמסת אופרטורים

חלק משפות התכנות מאפשרות למתכנת לבצע העמסת אופרטורים, כלומר להגדיר אותם כך שיפעלו על טיפוסים נוספים, או להגדיר להם פעולות שונות מאלו שנקבעו בשפה. לדוגמה, בשפת ++C אופרטור + משמש לפעולה חשבונית בין מספרים, אך מוגדר לעיתים לביצוע פעולות שרשור מחרוזות או לחיבור בין מערכים.
תכונה זו איננה מוגבלת לתכנות מונחה עצמים. ישנן שפות שאינן מונחות עצמים (כמו LISP) המאפשרות העמסת אופרטורים, ושפות מונחות עצמים (כגון Java) שנמנעות מלספק את האפשרות הזאת (לצורכי בהירות וחד משמעיות).
חלק מהשפות מאפשרות למתכנת לבצע העמסת אופרטורים רק על קבוצת האופרטורים שהוגדרה מראש על ידי השפה. בשפות אחרות ניתן ליצור אופרטורים חדשים, אף כאלו שלא הוגדרו על ידי השפה.
להלן חלוקה של שפות תכנות נפוצות על פי מידת הגמישות בהעמסת אופרטורים:
|  | העמסה לא אפשרית | העמסה אפשרית |
| --- | --- | --- |
| קבוצה   מוגבלת   מראש |  BASIC  C  פסקל  Visual Basic  Java  JavaScript  Objective-C  PHP |  עדה  ++C  #C  D  Perl  פייתון  דלפי, מאז 2005  Visual Basic 2005 |
| ניתן  להגדיר  חדשים |  ML  Pico |  ALGOL 68  Fortran  Haskell  LISP  Prolog  Ruby  Perl 6  Smalltalk  Eiffel |